Die Plantpatologielaboratorium by Elsenburg bied 'n diens vir die diagnosering van plantsiektes aan die publiek van die Wes-Kaap.
Die spesialisasieterrein is siektes wat groente, kleingraansoorte, peulgewasse en canola aantas.
Monsters moet van 'n voorleggingsvorm vergesel word wat op die Elsenburg Webwerf verkry kan word.
Die monsters moet in so 'n toestand ontvang word dat hulle geskik sal wees vir die uitvoer van standaard-plantpatologietoetse.
Die Wes-Kaapse Departement van Landbou en sy werknemers aanvaar geen verantwoordelikheid vir die resultate van die ondersoeke nie.
Die tariewe vir saadtoetse wissel na gelang van die organisme waarvoor getoets word. Elke geval word indiwidueel gehanteer.
Tariewe sluit BTW in, en is aan periodieke prysverhogings onderworpe.
Fakture word per pos aan die verantwoordelike persoon gestuur, soos deur die kliënt op die voorleggingsvorm aangedui.
Onbekende staatstaal of akroniem Kyk in die WOORDELYS?